****

* + - 1. **ΕΛΛΗΝΙΚΗ ΔΗΜΟΚΡΑΤΙΑ Καλλιθέα : 17-12-2024**
		1. **ΝΟΜΟΣ ΑΤΤΙΚΗΣ Αριθ. Πρωτ. : 64885**

**ΔΗΜΟΣ ΚΑΛΛΙΘΕΑΣ**

**ΔΙΕΥΘΥΝΣΗ : ΠΕΡΙΒΑΛΛΟΝΤΟΣ**

**ΤΜΗΜΑ : Γρ. Αντιδημάρχου ΠΡΟΣ**

**Ταχ./Δ/νση : Ελ.Βενιζέλου 270 κ. Πρόεδρο**

 **Καλλιθέα 17675 Δημοτικού Συμβουλίου**

**ΑΡΜΟΔΙΟΣ : ΕΜΜΑΝΟΥΗΛ ΞΕΝΑΚΗΣ**

**Τηλέφωνο : 210-9417000**

**E-MAIL :** **a.katsani@kallithea.gr**

**ΘΕΜΑ : “** **Λήψη απόφασης για την δυνατότητα παράταση παραχώρησης απορριμματοφόρου οχήματος στον Δήμο Κυθήρων 30-06-2025. ”**

**Σχετ. : 1.** Το με Αρ.Πρωτ. 6706/12-12-2024 έγγραφο του Δήμου Κυθήρων

 **2.** Το με Αρ.Πρωτ. 64600/16-12-2024 έγγραφο της Διεύθυνσης

 Περιβάλλοντος

 Με το έγγραφο του ανωτέρω σχετικού 1, ο Δήμαρχος Κυθήρων, υπέβαλε αίτημα προς το Δήμο Καλλιθέας για την δυνατότητα παράτασης παραχώρησης ενός εφεδρικού απορριμματοφόρου οχήματος για την κάλυψη των αναγκών του Δήμου, προκειμένου να αντιμετωπίσει τις αυξημένες ανάγκες που υφίσταται ως προς την αποκομιδή των απορριμμάτων.

Επισυνάπτοντας και το υπ’ αρ. πρωτ. 6415/02-12-2024 έγγραφο σας, για τις εργασίες και την συντήρηση του οχήματος. Με την υπ’αρ. 194/2024 απόφαση Δ.Σ. ο Δήμος Καλλιθέας έχει παραχωρήσει στον Δήμο Κυθήρων το απορριμματοφόρο με αριθμό κυκλοφορίας ΚΗΥ-5774 (ΔΚ-31), έως 31-12-2024.

 Η Δ/νση Περιβάλλοντος, με το αρ.πρωτ. 64600/16-12-2024 έγγραφο της μας ενημερώνει ότι έχει την δυνατότητα παράτασης παραχώρησης έως 30-06-2025, προκειμένου να επιτελέσει το έργο της και δύναται να ανταποκριθεί στο παραπάνω αίτημα του Δήμου Κυθήρων. Σύμφωνα με το άρθρο 13 παρ. 1ε & 2δ της ΚΥΑ 129/2534/2010 περί «καθορισμού δικαιούχων χρήσης και ανώτατου ορίου κυβισμού κρατικών αυτοκινήτων και άλλες ρυθμίσεις σχετικές με τα κρατικά αυτοκίνητα» επιτρέπεται κατόπιν απόφασης του Δημοτικού Συμβουλίου, η διάθεση για χρήση αυτοκινήτων του Δημοσίου Τομέα σε άλλες υπηρεσίες και συγκεκριμένα από Δήμο ή Κοινότητα σε άλλο Δήμο ή Κοινότητα ή στη Νομαρχιακή Αυτοδιοίκηση του ίδιου Νομού, ύστερα από αιτιολογημένο αίτημα και σύμφωνη γνώμη των ενδιαφερομένων μερών προς **κάλυψη εξαιρετικών υπηρεσιακών αναγκών** τους για συγκεκριμένη χρονική διάρκεια.

 **Κ. Πρόεδρε**, κατόπιν των ανωτέρω παρακαλούμε για την λήψη απόφασης για την παράταση παραχώρησης του απορριμματοφόρου οχήματος και συγκεκριμένα το με αριθμό κυκλοφορίας ΚΗΥ-5774 (ΔΚ-31), μέχρι την 30-06-2025 για την αντιμετώπιση των επιτακτικών αναγκών και προβλημάτων που αντιμετωπίζει ο εν λόγω Δήμος, με την προϋπόθεση ότι ο Δήμος Κυθήρων θα αναλάβει πλήρως τη συντήρηση του οχήματος και τα βάρη τυχόν πρόκλησης ατυχήματος από υπαιτιότητα του οδηγού του και ότι το όχημα θα επιστραφεί μετά την παρέλευση του χρόνου διάθεσής του, στις εγκαταστάσεις του Δήμου Καλλιθέας με έξοδα του Δήμου Κυθήρων και στην κατάσταση την οποία θα του παραδοθεί.

 **Ο ΑΝΤΙΔΗΜΑΡΧΟΣ ΠΕΡΙΒΒΑΛΛΟΝΤΟΣ**

 **ΠΑΠΑΧΡΗΣΤΟΣ ΒΑΣΙΛΕΙΟΣ**

Επισυνάπτονται:

* Το με αριθμ. πρωτ. 6706/12-12-2024 έγγραφο

Του Δήμου Κυθήρων & το 6415/02-12-2024 έγγραφο

εργασιών και συντήρησης

* Το με αριθμ. πρωτ. 64600/16-12-2024 έγγραφο

Της Δ/νσης Περιβάλλοντος

Εσωτερική Διανομή

* Γρ. Δημάρχου
* Γρ. Γεν. Γραμματέα
* Δ/νση Περιβάλλοντος